Source: http://www.malinec.sk/samosprava-vzn/342-navrh-vzn-o-niektorych-opatreniach-na-useku-uivania-miestnych-komunikacii-a-verejnych-priestranstiev-na-uzemi-obce-malinec
Timestamp: 2019-11-14 21:12:40+00:00
Document Index: 9651772

Matched Legal Cases: ['§ 6', '§ 11', '§ 6', 'čl. 1', '§ 46', '§ 13', '§ 6']

VZN - 2/ 2013
o niektorých opatreniach na úseku užívania miestnych komunikácií a verejných priestranstiev na území obce Málinec
Obecné zastupiteľstvo v Málinci podľa § 6 ods. 1 a § 11 ods. 3 písm. e/, zákona SNR č. 369/1990 Zb. o obecnom zriadení, v znení neskorších predpisov, podľa § 6a zákona č. 135/1961 Zb. o pozemných komunikáciách v znení neskorších predpisov a v zmysle zákona NR SR č. 8/2009 Z. z. o cestnej premávke a o zmene a doplnení niektorých zákonov, v znení neskorších predpisov, vydáva toto
1/ Parkovanie a státie v obci Málinec na miestnych komunikáciách a ostatných verejných priestranstvách, ktoré sú vo vlastníctve obce, je zakázané motorovým vozidlám – osobným, nákladným, autobusom, traktorom a štvorkolesovým poľnohospodárskym strojom, vrátane prívesov a návesov s výnimkou naloženia a vyloženia tovaru a nástupu a výstupu osôb.
2/ Na chodníkoch a verejných priestranstvách vo vlastníctve obce, ktoré nie sú na tento účel ako parkoviská vyhradené a označené príslušnou dopravnou značkou, je státie všetkých druhov motorových vozidiel a odstavenie vozidiel, ich prívesov a návesov počas celého dňa zakázané s výnimkou naloženia a vyloženia a nástupu a výstupu.
3/ Pri krátkodobom státí vozidiel podľa bodov 1. a 2. nesmie vozidlo brániť vstupu do dvorov a záhrad susedných nehnuteľností.
1/ Všetci užívatelia vozidiel sú povinní zabezpečiť ich parkovanie a státie vo vlastných alebo prenajatých objektoch a priestoroch.
2/ Všetky fyzické a právnické osoby, vykonávajúce opravy, údržbu, umývanie a obchod s vozidlami akéhokoľvek druhu, sú povinné zabezpečiť parkovanie a státie týchto vozidiel vo vlastných alebo prenajatých objektoch a priestoroch.
3/ Obec Málinec po dohode s vecne príslušnými orgánmi štátnej správy môže podľa svojich možností prenajať verejné priestranstvo na parkovanie a státie všetkých druhov vozidiel /vyhradené parkovacie miesta/ za podmienok, určených týmto nariadením a VZN o miestnych daniach .
Porušenie ustanovení čl. 1, 2 tohto všeobecne záväzného nariadenia môže byť posudzované ako nedovolené užívanie verejného priestranstva.
1/ Na parkovanie a státie motorových a ostatných vozidiel slúžia tieto druhy parkovacích a odstavných plôch :
a/ verejné parkoviská zriadené na verejných priestranstvách,
b/ vyhradené parkovacie miesta
c/ miestne komunikácie, ak parkovanie nie je v rozpore s ustanoveniami tohto nariadenia a zák. 161/1961 Zb. o pozemných komunikáciách /cestný zákon/ v znení
d/ parkoviská vybudované na vlastnom pozemku alebo prenajatom pozemku.
2/ Za údržbu a vzhľad vyhradeného parkovacieho miesta zodpovedá jeho užívateľ.
1/ Svojvoľné umiestňovanie prenosných garáží na miestnych komunikáciách a verejných priestranstvách je zakázané. Ich umiestňovanie na miestnych komunikáciách a verejných priestranstvách môže povoliť obec, na základe odôvodnenej žiadosti.
2/ Svojvoľné zabezpečovanie verejných priestranstiev, parkovísk alebo parkovacích miest technickými prostriedkami / napr. oplotenie, proti parkovacie prvky a pod. / je bez súhlasu obce zakázané.
3/ Ponechávanie, odstavovanie a dlhodobé státie /parkovanie/ vrakov a vozidiel, ktorých vzhľad je zjavne neestetický, a vozidiel, ktorých technický stav zjavne nezodpovedá podmienkam stanoveným zákonom č. 8/2009 Z.z. o pravidlách cestnej premávky v znení neskorších predpisov, je na verejných priestranstvách vrátane parkovísk zakázané a bude považované za nedovolené užívanie verejného priestranstva.
4/ Dočasné skladovanie stavebných a iných materiálov na miestnych komunikáciách, chodníkoch a verejných priestranstvách vo vlastníctve obce je podmienené predchádzajúcim súhlasom obce na základe splnenia oznamovacej povinnosti a je spoplatnené.
1/ Vozidlá, ktoré tvoria prekážku cestnej premávky neuposlúchnutím zákazu, vyplývajúceho z miestnej úpravy cestnej premávky /zák. 8/2009 Z.z./, vraky vozidiel a vozidlá, ktorých státie, parkovanie a vjazd je v rozpore s ustanoveniami tohto nariadenia, sa
považujú za vozidlá, ktoré neoprávnene užívajú verejné priestranstvo.
2/ Vlastníci nehnuteľností, ktoré bezprostredne susedia s miestnymi komunikáciami a verejnými priestranstvami, sú povinní vykonať opatrenia aby vetvy stromov presahujúce na miestne komunikácie a verejné priestranstvá neohrozovali premávku na miestnych komunikáciách a neznečisťovali miestne komunikácie.
3/ Užívatelia miestnych komunikácií, chodníkov a verejných priestranstiev vo vlastníctve obce sú povinní udržiavať ich čistotu, odstraňovať spôsobené znečistenie v dôsledku ich činnosti a bez zbytočného odkladu odstraňovať zvieracie exkrementy svojich domácich a hospodárskych zvierat z miestnych komunikácií, chodníkov a verejných priestranstiev.
1/ Porušenie tohto všeobecne záväzného nariadenia sa považuje za priestupok podľa § 46 zákona SNR č. 372/1990 Zb. o priestupkoch v znení neskorších predpisov, za ktorý môže obec uložiť pokutu do výšky 33 €.
2/ Ak právnická osoba alebo fyzická osoba oprávnená na podnikanie poruší ustanovenia tohto nariadenia, môže uložiť obec pokutu do 6638 € podľa § 13 ods. 9 písm. a/, b/ zákona SNR č. 369/1990 Zb. o obecnom zriadení v znení neskorších predpisov.
1/ Toto všeobecne záväzné nariadenie bolo schválené Obecným zastupiteľstvom v Málinci, dňa 26.9.2013, uznesením č. 5/2013.
2/ Toto Všeobecne záväzné nariadenie obce Málinec č. 2/2013 nadobúda účinnosť dňom 12.10.2013.
Návrh VZN bol vyložený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov, na pripomienkovanie obyvateľom obce dňa : 10.9.2013